सुबह के साढ़े सात बजे.. कमरे की घंटी से मेरी नींद एकाएक टूट जाती है.मैं घबरा कर उठता हूँ..बाहर होटल का वेटर खड़ा है, वो ब्रेकफास्ट के लिए पूछने आया था.उसे ब्रेकफास्ट लाने को कहकर मैं कमरे में आता हूँ, घडी देखता हूँ तो सुबह के साढ़े सात बज रहे होते हैं, मुझे हलकी ख़ुशी होती है की कम से कम दो घंटे मैं सो पाया...थोडा आश्चर्य भी होता है की पूरी रात मैं सोने की कोशिश करता रहा लेकिन नींद रूठी रही और दो घंटे कैसे इतनी गहरी नींद मैं सो गया..मैं जल्दी जल्दी तैयार होता हूँ लेकिन रात की बात और दिवार पर छपी उसके चेहरे की परछाई बहुत देर तक मेरा पीछा करते रहती है...